Pennywise

Pennywise ye un grupo estausunidense de punk rock orichinaria de Hermosa Beach, California y formata en 1988. O suyo nombre deriva d'o monstruo, It, d'a novela d'o mesmo nombre de Stephen King .

Entre l'anyo 1991, cuan publicoron o suyo disco debut Pennywise y 2005 con o suyo disco The Fuse, Pennywise ha quitó un disco cada dos anyos con Epitaph Records, una discografica propiedat d'o guitarrista de Bad Religion Brett Gurewitz. Dica hue, o grupo ha quitato nueu discos d'estudio (o zaguero dito Reason to Believe en 2008), un disco en directo, dos EPs y un DVD. Encara que os suyos dos primers discos d'estudio estioron bien acullitos por as criticas, Pennywise no tenió un important exito comercial a ran mundial dica 1995 cuan amaneixe o suyo tercer disco d'estudio, About Time, que plega dica o numero novanta y seis en as listas de Billboard 200, y o numero cincuanta y cinco en as listas ARIA Charts d'Australia. O gran exito d'o grupo estió, en parti, o resultato d'o creixient intrés por o punk rock en a decada de 1990, y o exito d'atros grupos de California como NOFX, Rancid, Blink-182, Bad Religion, Green Day, The Offspring y Sublime (encara que a diferencia d'as zagueras cinco grupos, Pennywise refusó de sinyar un contracto con una gran discografica). En 2007, o grupo ya heba vendito 3 millons de discos en tot o mundo, Epitaph Records: Pennywise Vocalist JIM LINDBERG Releases First Book: Punk Rock Dad estando una d'o grupos de punk independients con mas exito de toz os tiempos.

A formación de Pennywise, que se mantiene constant dende 1996 dica 2009, ye formata por Jim Lindberg (voz), Fletcher Dragge (guitarra), Randy Bradbury (baixo) y Byron McMackin (batería). Dica alavez se manteneba o baixista orichinal Jason Thirsk, que debito a os suyos problemas con l'alcohol se suicidó en 1996 dimpués de que hese estau substituito por Bradbury. En agosto de 2009, Lindberg decidió deixar o grupo; estando reemplazato en febrero de 2010 por o cantaire d'Ignite Zoli Téglás. "Pennywise officially names Zoli Teglas of Ignite as new vocalist." Punknews.org. 16 de febrero de 2010.

Referencias

Categoría:Grupos de hardcore punk
Categoría:Grupos de musica d'Estaus Unius